Le Nouvelliste (Ayiti)

Le Nouvelliste se yon jounal nan lang fransè ki soti chak jou nan Pòtoprens, Ayiti. Yo distribiye l nan tout peyi a, patikilyèman nan kapital la ak 18 nan gwo vil pwovens.
 Fich 
 Tit : Le Nouvelliste
 Peryodisite : chak jou
 Jan : jeneralis
 Dat fondasyon : 2 me 1898
 Fondatè : Guillaume Chéraquit
 Editè an chèf : Frantz Duval
 Pwopryetè : Max E. Chauvet, Pierre Chauvet Jr. 
 Lang : Franse
 Biwo santral : 198, rue du Centre, Pòtoprens, Ayiti
 Difizyon : 30,000
 Sitwèb : 

 Istwa 

Se Guillaume Chéraquit ki te fonde Le Nouvelliste nan lane 1898. Se pi ansyen jounal ki soti chak jou ann Ayiti. Se te twazyèm fwa Chéraquit t ap lanse yon jounal enfòmasyon avèk anons nan Pòtoprens. Li te fonde jounal Le Matin ki te vin 15 mwa pita  Le Nouvelliste . Premye nimewo jounal Le Matin parèt 2 me 1898. Chéraquit te bay yon zanmi l ki te rele Henri Chauvet, depite Pòtoprens ak ekriven, responsablite enprime jounal Le Matin. 

Nan mwa avril 2024, Le Nouvelliste te anonse kèk endividi moun pa rive idantifye te piye lokal li nan Pòtoprens. Max Chauvet, pwopriyetè jounal la, te fè konnen p ap gen piblikasyon jounal papye pandan yon bon bout tan, epi Le Nouvelliste ap sèlman disponib sou Entènèt. Pandan dènye ane yo, plizyè redaktè jounal la te viktim zak vyolans poutèt travay yo.

 Jounal siplemantè 
 Tout Terrain (ki te spesyalize nan domèn espò)
 Le P'tit Nouvelliste (jounal timoun)
 Ticket (ki spesyalize nan bay nouvèl sou atis, mizik, sinema, espò)
 Lakay Weekly (yon jounal ann angle ki te soti chak semèn)
 Gade tou 
 Lis jounal ann Ayiti

 Referans 

 Lyen deyò 
 Sitwèb ofisyèl Le Nouvelliste
 Piblikasyon Le Nouvelliste sou Digital Library of the Caribbean

Kategori:Jounal
Kategori:Jounal ayisyen